CELEX: 62019TN0387
Language: lt
Date: 2019-06-26 00:00:00
Title: Byla T-387/19: 2019 m. birželio 26 d. pareikštas ieškinys byloje DF ir DG/EIB

26.8.2019   
            
            
               LT
            
            
               Europos Sąjungos oficialusis leidinys
            
            
               C 288/56
            
         
      2019 m. birželio 26 d. pareikštas ieškinys byloje DF ir DG/EIB
      (Byla T-387/19)
      (2019/C 288/69)
      Proceso kalba: prancūzų
      
         Šalys
      
      
         Ieškovai: DF ir DG, atstovaujami advokatų L. Levi ir A. Blot
      
         Atsakovas: Europos investicijų bankas
      
         Reikalavimai
      
      Ieškovai Bendrojo Teismo prašo:
      
                  —
               
               
                  pripažinti šį ieškinį priimtinu ir pagrįstu,
               
            todėl:
      
                  —
               
               
                  panaikinti sprendimus, kuriais buvo atsisakyta išmokėti DF ir DG įsikūrimo išmoką grįžus iš užsienio biurų (sprendimai priimti atitinkamai 2018 m. kovo 6 d. ir 2019 m. vasario 28 d.),
               
            
                  —
               
               
                  prireikus panaikinti 2019 m. kovo 19 d. sprendimą (dėl DF) ir 2019 m. kovo 27 d. sprendimą (dėl DG), kuriais EIB nusprendė nepradėti taikinimo procedūros, nes jų skundai yra „akivaizdžiai nepagrįsti“,
               
            
                  —
               
               
                  prireikus panaikinti 2019 m. birželio 14 d. sprendimus, kuriais patvirtintas atsisakymas skirti įsikūrimo išmoką,
               
            
                  —
               
               
                  nurodyti atsakovui išmokėti kiekvienam ieškovui įsikūrimo išmoką kartu su delspinigiais, skaičiuojamais iki visiško sumų sumokėjimo, taikant Europos Centrinio Banko nustatytą palūkanų normą, padidintą dviem procentiniais punktais,
               
            
                  —
               
               
                  priteisti iš atsakovo visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad savo aiškinimu Europos investicijų bankas (EIB) pažeidė EIB tarnybos nuostatų VII priedo 5 ir 17 straipsnius, nes naujas šiose nuostatose numatytos taisyklės aiškinimas neatitinka ja siekiamo tikslo.
               
            
                  2.
               
               
                  Antrasis ieškinio pagrindas grindžiamas įgytų teisių, teisėtų lūkesčių pažeidimu, pereinamojo laikotarpio sistemos priemonių nebuvimu, taip pat gero administravimo principo ir rūpestingumo pareigos pažeidimu.
               
            
                  3.
               
               
                  Trečiasis ieškinio pagrindas grindžiamas nediskriminavimo principo pažeidimu.
               
            
                  4.
               
               
                  Ketvirtasis ieškinio pagrindas grindžiamas EIB tarnybos nuostatų 41 straipsnio pažeidimu.